หุ้นไทยปิดเช้าบวก0.82จุด
หุ้นไทยปิดเช้าของวันที่ 13 ต.ค.ที่ระดับ 953.59 จุดเพิ่มขึ้น 0.82 จุดมูลค่าการซื้อขาย 13,130 ล้านบาท
13 ต.ค. 2554

หุ้นไทยปิดเช้าของวันที่ 13 ต.ค.ที่ระดับ 953.59 จุดเพิ่มขึ้น 0.82 จุดมูลค่าการซื้อขาย 13,130 ล้านบาท




ดัชนีหุ้นไทยปิดทำการในช่วงครึ่งวันเช้าของวันที่ 13 ต.ค.ที่ระดับ 953.59 จุดเพิ่มขึ้น 0.82 จุดมูลค่าการซื้อขาย 13,130 ล้านบาท  ทั้งนี้หลักทรัพย์ 5อันดับที่มีมูลค่าการซื้อขายสูงสุดคือ
1.PTTราคาปิดที่ 291 บาทลดลง 2 บาทด้วยมูลค่า 1,134.24 ล้านบาท 2.SCCราคาปิดที่ 294 บาท เพิ่มขึ้น 1บาทมูลค่า 987 ล้านบาท3.JASราคาปิดที่ 1.75 บาทลดลง 0.03 บาท มูลค่า 921.64 ล้านบาท4.KBANK ราคาปิดที่ 119 บาท เพิ่มขึ้น 1 บาทมูลค่า 516 ล้านบาท 5.BBLราคาปิด147 บาทไม่เปลี่ยนแปลงจากวันก่อนหน้า มูลค่า 505.77 ล้านบาท
นักวิเคราะห์ บล.พัฒนสินกล่าวว่า ดัชนีตลาดหุ้นงันนี้ยังคงผันผวนประเมินแนวรับที่ระดับ 937และ934จุดส่วนแนวต้านที่ระดับ 958และ967 จุด ซึ่งตลาดหุ้นยังได้รับปัจจัยบวกจากต่างประเทศที่ตัวเลขเศรษฐกิจของยุโรปดีขึ้นขณะที่ความคืบหน้าในการเพิ่มเงินกองทุนรักษาเสถียรภาพทางการเงินของยุโรปของสโลวาเกียนั้นจะถูกนำเสนอต่อสภาอีกครั้งในปลายสัปดาห์นี้เป็นปัจจัยหนุนให้หุ้นภูมิภาคและยุธรปดีขึ้น ขณะที่ธนาคารกลางสหรัฐ(เฟด)เองก็มีทีท่าจะออกมาตรการกระตุ้นเศรษฐกิจรอบ3(QE3)หากเศรษฐกิจถดถอยกว่านี้ ซึ่งเป็นผลให้มีแรงซื้อกลับของนักลงทุนต่างชาติในหุ้นขนาดใหญ่และหุ้นโภคภัณฑ์กลับมา
สำหรับสถานการณ์น้ำท่วมครั้งใหญ่และรุนแรงจะส่งผลกระทบต่อการเติบโตของเศรษฐกิจประเทศ และจะเห็นว่าเป็นปัจจัยที่ทำให้นักลงทุนหันมาถือเงินสดมากขึ้นหรือเลือกซื้อเก็งกำไรในหุ้นกลุ่มที่จะรับอานิสงส์จากการฟื้นฟูหลังน้ำท่วม ส่วนหุ้นนิคมอุตสาหกรรมและยานยนต์ให้หลีกเลี่ยงการลงทุนเพราะจะได้รับผลกระทบโดยตรงจากน้ำท่วมครั้งนี้